
П  Р  О  Т  О  К  О  Л
от проведена среща с представители на част от общините, влизащи в състава на Област Бургас в център „Вселена“
на 04.07.2017г.

Днес, 04.07.2017г. от 11.00ч. в заседателната зала на център „Вселена“ се проведе среща с представители на част от общините, влизащи в състава на Област Бургас по покана на г-н Вълчо Чолаков - Областен управител.
На срещата присъстваха следните представители:
1. Проф. Севдалина Турманова – зам. Областен управител на Областна администрация – Бургас;
2. Д-р Лорис Мануелян – зам.кмет ЗСДС при община Бургас;
3. Д-р Стелиян Славов – зам.директор на УМБАЛ Бургас;
4. Димитър Дачев – представител на ОДМВР Бургас;
5. [bookmark: _GoBack]Дияна Видева – Асоциация „Деметра“ – гр.Бургас;
6. Ана Буриева - Асоциация „Деметра“ – гр.Бургас;
7. Ангел Симеонов – управител на център „Вселена“;
8. Бианка Барова – психолог в център „Вселена“;
9. Катя Стоянова – Зам. Кмет при община Созопол;
10.  Димитрина Събева – община Сунгурларе;
11.  Кадрие Хаджифета – община Руен;
12.  Велина Георгиева – община Несебър;
13.  Фатме Нуретин – община Айтос;

Срещата беше открита от г-жа Турманова с кратко представяне на участниците и идеята за разкриване пилотно в Република България на център за подкрепа на жертви на сексуално насилие „Вселена“ – гр.Бургас.
След това думата беше предоставена на г-жа Дияна Видева, която в подробности запозна присъстващите с дейностите по изграждане и функциониране на центъра, неговото финансиране и идеите за неговото доразвиване в бъдеще. Същата сподели и предстоящото стартиране на проект с международно участие и финансиране на превенция на сексуалното насилие сред подрастващите в областите Бургас и Пловдив.
Отношение взе и Д-р Мануелян, който предложи на представителите на общините да запознаят съответно кметовете си с дейността на център „Вселена“ и апелира да се помисли съответно за включване в многостранния договор за сътрудничество и дофинансиране  на центъра.
Г-жа Видева запозна присъстващите с резултатите от дейността на центъра и обърна внимание на процентното отношение на обслужените клиенти от български и чуждестранен произход.
Г-н Симеонов запозна присъстващите с дейностите по рекламиране дейността на центъра, презентации пред представители на консулства и туроператорски фирми, разпространение на плакати и брошури и наблегна на факта, че обслужването на клиентите на център „Вселена“ е безплатно за тях самите.
Г-н Дачев наблегна на доброто взаимодействие на ОДМВР Бургас с Асоциация „Деметра“ не само по линия на секуалното насилие, но и по линия на домашното насилие и провеждането на превантивните дейности в учебните заведения.
В края на срещата гостите бяха разведени в отделните помещения и им беше подробно обяснено какво се случва с клиентите от подаването на сигнала до приключването на случая.
На всички представители на общини бяха раздадени брошури и плакати с молба да бъдат разпространени в малките населени места чрез кметовете им.
Г-н Ангел Симеонов пое ангажимент в кратък срок да предостави на Областна администрация – Бургас 14 бр. флаш памети с видеоматериал за център „Вселена“, който съответно да бъде качен на сайтовете на съставните общини на Област Бургас.
	
Срещата  приключи в 12.00ч.


04.07.2017г.					Изготвил протокола:
Гр.Бургас						Ангел Симеонов
							Управител на център „Вселена“

